Ingkou
Ingkou (arba Inkou; kin. 营口, pinyin: Yíngkǒu) – miestas Kinijos šiaurės rytuose, Liaoningo provincijoje, 166 km į pietvakarius nuo Šenjango, prie Liaodongo įlankos ir Liaohė upės žiočių. Sudaro miesto prefektūrą. Yra svarbus jūrų uostas (2018 m. buvo 25 pagal apyvartą pasaulyje). Mašinų gamyba, elektronikos, naftos chemijos, tekstilės (medvilnės), medienos apdirbimo, popieriaus, maisto pramonė. Ingkou apylinkėse kasama druska, magnio rūda.